钦定古今图书集成/明伦汇编/氏族典/第573卷 > 完颜宗尧
## 钦定古今图书集成/明伦汇编/氏族典/第573卷 > 完颜宗尧

按《金史世纪》，“睿宗立德显仁启圣广运文武简肃皇
帝，讳宗尧。初讳宗辅，本讳讹里朵。大定上尊谥追上。
今讳。魁伟尊严，人望而畏，性宽恕好施惠，尚诚实。天
会五年，帝为右副元帅，驻兵燕京，伐宋。帝徇地淄青，
降滑州，取开德，攻大名，克之。河北平，定陕西，班师朝
京师，立熙宗为诸班勃极烈，帝为左副元帅。十三年”
薨，年四十。陪葬睿陵。追封潞王，谥襄穆。皇统六年，进
冀国王。正隆二年，改封许王。世宗即位，追上尊谥，改
葬于大房山，号景陵。